open-index/open-wikipedia-markdown huggingface dataset:
Sirene

[duimnael|Daar is 8&nbsp;200 alarm sirenes vir [burgerlike beskerming regoor Switserland. Dit word eenkeer 'n jaar getoets op die eerste Woensdag van Februarie. ]]

'n **Sirene** is 'n toestel wat 'n harde en langdurige klank maak as 'n sein of waarskuwing. Sirenes word in verskeie toepassings gebruik van huishoudelike alarms tot lugaanval-waarskuwings.

## Geskiedenis 
Die eerste sirene is 'n geruime tyd voor 1799 deur die Skotse fisikus John Robison uitgevind. Robison se sirenes is as musiekinstrumente gebruik. Dit het die pype in 'n orrel aangedryf.

## Tipe sirenes 
### Elektries 
Elektriese sirenes maak gebruik van elektroniese komponente om 'n spesifieke sein te ontwikkel wat dan versterk word en na luidsprekers herlei word.

### Pneumaties 
Tradisionele en oorspronklike pneumaties-aangedrewe sirenes het gebruik gemaak van lug wat onder druk geplaas word en dan deur 'n vernouing gestoot word. Dit werk op dieselfde beginsel as 'n fluit. Deesdae word meer gesofistikeerde metodes gebruik om presies die gewenste klank te verkry.

### Stoom 
Stoomfluite word ook gebruik as 'n waarskuwingstoestel, gegewe dat daar stoom teenwoordig is, soos by saagmeule, fabrieke en stoomlokomotiewe

## Gebruike 
duimnael|regs|'n Sirene wat op 'n paal gemonteer is.
[duimnael|regs|'n [Israeliese Elektroniese Lug aanval Sirene wat inwoners van die dorp waarsku van 'n lugaanval]]
* Vir beskerming teen inbraak word sirenes in huishoudelike alarmstelsels gebruik
* Vir burgerlike beskerming
* Waarskuwing teen brand, vloede en ander natuurrampe
* Op noodvoertuie gepaard met ligte om ander motoriste van 'n nood in kennis te stel

## Verwysings
Ligkurwe

[duimnael|Die ligkurwe van die [asteroïde 201&nbsp;Penelope, gebaseer op foto's wat op 6&nbsp;Oktober 2006 geneem is. Dit wys een volle rotasie, wat 3,7474 uur geduur het.]]

In sterrekunde is ’n **ligkurwe** ’n grafika van die ligsterkte van ’n hemelliggaam of streek as ’n funksie van tyd. Ligkurwes kan periodiek wees, soos in die geval van ’n verduisterende dubbelster, Cepheïed, ander periodieke veranderlike ster en eksoplaneet wat voor hul sterre verbybeweeg; of nieperiodiek, soos dié van ’n nova, supernova of gravitasielens-voorval. Die bestudering van die ligkurwe kan saam met ander waarnemings lig werp op die fisiese proses wat ligskommelings veroorsaak.

Die ligkurwe van ’n supernova kan byvoorbeeld gebruik word om vas te stel watter soort supernova dit is. As die ligkurwe ’n skerp stygende maksimum het en daarna stadig afneem, is dit ’n tipe&nbsp;I-supernova. As die kurwe ’n minder skerp maksimum het, vinnig afneem en dan afplat, is dit ’n tipe&nbsp;II-supernova.

## Planeetkunde 
In planeetkunde kan ’n ligkurwe gebruik word om die rotasieperiode van ’n kleinplaneet, maan of komeetkern te bepaal. Van die Aarde af is dit dikwels onmoontlik om die eienskappe van ’n klein voorwerp waar te neem, selfs met die kragtigste teleskope, en dan word die hoeveelheid lig wat die voorwerp uitstraal, gemeet as ’n funksie van tyd. Die tydverskille tussen maksimums in die kurwe gee ’n aanduiding van die rotasiespoed van die voorwerp.

Verskille in die maksimum en minimum helderheid van ’n voorwerp kan die gevolg wees van die vorm van die voorwerp, of van helder en dowwer gebiede op die oppervlak daarvan. Die ligkurwe van ’n asimmetriese asteroïde het byvoorbeeld duideliker verskille, terwyl dié van ’n gladder asteroïde platter sal wees.

## Plantkunde 
Ligkurwes kan ook in plantkunde gebruik word om ’n plant se reaksie op ligintensiteit te meet. Die kurwe wys die fotosintetiese reaksie van blaarweefsel of alggemeenskappe op veranderende ligintensiteit. Omdat fotosintese ook deur koolstofdioksied beïnvloed word, word ligkurwes gewoonlik herhaal teen verskillende konsentrasies van CO2.

## Verwysings 
## Eksterne skakels 
* Die AAVSO se aanlyn skepper van ligkurwes vir veranderlike sterre 
* "Lightcurves: An Introduction" by Nasa
* 15px Hierdie artikel is vertaal uit die Engelse Wikipedia
PV Telescopii

**PV Telescopii** (ook bekend as **HD&nbsp;168476**) is ’n B-tipe ekstreme waterstofster in die sterrebeeld Teleskoop. Dit is ook die prototipe van die klas veranderlike sterre met die naam PV Telescopii-veranderlikes.

Hulle is moontlik post-AGB-sterre met swak waterstoflyne en sterker helium- en koolstoflyne. Hul periodes wissel van ’n paar uur tot ’n paar jaar. Sommige navorsers glo hierdie onwaarskynlike sterre is dalk die gevolg van die samesmelting van witdwerge.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Beta Lyrae

**Beta Lyrae** (afgekort as **β Lyr**) is ’n veelvoudige ster in die sterrebeeld Lier (Lyra). Volgens parallaksmetings is dit sowat 960&nbsp;ligjare van die Son af. 

Die stelsel bestaan uit drie komponente: ’n driedubbele sterstelsel (Beta Lyrae&nbsp;A) en twee enkelstermetgeselle (Beta Lyrae&nbsp;B en C). Hulle is ook die A-, B- en C-komponente van ’n groter stelsel, wat WDS J18501+3322 genoem word. Dié het bykomende komponente bekend as WDS J18501+3322D, E en F. en Aa2 genoem.

## Name
Die stelsel se Bayer-naam is "Beta Lyrae" en sy Flamsteed-naam "10&nbsp;Lyrae". Die tradisionele naam, "Sheliak", kom van die Arabiese الشلياق *šiliyāq* of *Al Shilyāk*, een van die name van die sterrebeeld Lier in Islamitiese sterrekunde.  

In 2016 het die Internasionale Astronomiese Unie se sternaamwerkgroep (WGSN) die naam "Sheliak" vir die ster Beta Lyrae&nbsp;Aa1 goedgekeur omdat hulle eiename aan individuele sterre toegeken het eerder as aan stergroepe. 

## Beta Lyrae Aa 
Beta Lyrae Aa bestaan uit ’n primêre ster van klas B7&nbsp;II en ’n sekondêre metgesel wat ook waarskynlik van klas&nbsp;B is. Die primêre, dowwer ster was aanvanklik die ster met die grootste massa en dit het eerste uit die hoofreeks beweeg en ’n reusester geword. Dit het toe sy Roche-lob oorskry en baie van sy massa aan sy metgesel begin afstaan. Die sekondêre ster, wat nou ’n groter massa het, word omring deur ’n akkresieskyf vanweë dié materieoordrag.

## Metgeselle
Benewens die spektroskopiese dubbelster is verskeie ander metgeselle van Beta Lyrae aangeteken. Beta Lyrae&nbsp;B, op ’n hoekafstand van 45,7&nbsp;boogsekondes, is van spektraalklas B7&nbsp;V en het ’n skynbare magnitude van 7,2. Sy ligsterkte is sowat 80 keer dié van die Son en dit is ook ’n spektroskopiese dubbelster, met ’n periode van 4,348 dae. Beta Lyrae&nbsp;C het ’n skynbare magnitude van 9,9 en ’n skeiding van 86&nbsp;boogsekondes. Die Washington Double Star Catalog noem nog drie dowwe metgeselle met ’n skeiding van 2&nbsp;boogminute.

Komponente B en F is vermoedelik lede van ’n groep sterre om Beta Lyrae wat op dieselfde afstand is en saam beweeg. Die ander is toevallig in dieselfde gesigslyn. Komponente E en F is albei chemies uitsonderlike sterre; albei word in katalogusse as Ap-sterre aangedui, maar komponent F is vermoedelik ’n Am-ster. Komponent C se helderheid wissel volgens waarnemings met meer as ’n magnitude, maar die soort veranderlikheid is nie bekend nie.

Die Gaia-ruimtetuig het die volgende data vir verskeie metgeselle verskaf:

## Verwysings 
## Eksterne skakels 
* Philippe Stee's homepage: "Hot and Active Stars Research"
* 
* 15px Hierdie artikel is vertaal uit die Engelse Wikipedia
Deneb

**Deneb**, of **Alpha Cygni**, is die helderste ster in die sterrebeeld Swaan (Cygnus) en een van die hoeksterre van die Winterdriehoek. Dit is die 19de helderste ster in die naghemel, met ’n skynbare magnitude van 1,25. Dit is ’n blouwitsuperreus. Deneb se presiese afstand (en dus helderheid) is moeilik om te bepaal, maar dit is tussen 54&nbsp;000 en 196&nbsp;000 keer so helder as die Son.

## Sigbaarheid 
links|duimnael|250px|Die Winterdriehoek.
Deneb is een van die hoekpunte van ’n asterisme wat in die Suidelike Halfrond die Winterdriehoek genoem word (en in die Noordelike Halfrond die "Somerdriehoek"). Dit is min of meer in die vorm van ’n regte driehoek en die ander twee hoeksterre is Vega in die sterrebeeld Lier en Altair in die Arend.

## Eienskappe 
[duimnael|links|Deneb se plek bo in die middel van die [HR-diagram.]]
Deneb se presiese afstand van die Aarde af is nog onseker. Die huidige raming van sowat 2&nbsp;600 ligjare is met verskeie metodes bepaal en dit verskil aansienlik van die vorige Hipparcos-parallaksmeting wat die afstand op sowat 1&nbsp;550 ligjare raam. Die Gaia-satelliet behoort afstandsmetings van minstens twee magnitude-ordes betroubaarder as Hipparcos te gee en baie soortgelyke vrae te beantwoord, maar dit sal nie Deneb self meet nie.

Selfs wanneer die laagste ramings as korrek aanvaar word, is Deneb steeds die helderste en verste ster met ’n skynbare magnitude van helderder as 1,5 en die verste van die 30 helderste sterre van die Aarde af. Volgens sy temperatuur en ligsterkte is die ster se deursnee moontlik 100 tot 200 keer dié van die Son. Sy massa is sowat 20&nbsp;sonmassas.  Dit is een van die grootste wit sterre bekend.

Deneb is ’n blouwit ster van spektraaltipe A2Ia, met ’n oppervlaktemperatuur van 8&nbsp;500 kelvin. Sedert 1943 dien sy spektrum as een van die stabiele ankerpunte waarvolgens ander sterre geklassifiseer word.

In 2016 het die Internasionale Astronomiese Unie se sternaamwerkgroep (WGSN) die naam "Deneb" vir die ster goedgekeur.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Harran

duimnael|links|Ruïnes in Harran
**Harran** was 'n antieke stad wat ontstaan het in die derde millennium v.C. en is vandag 'n klein Arabiese dorpie. Dit is geleë aan die bolope van die Eufraat- en Tigrisriviere. Die naam beteken *karavaanstad* en dit wys daarop dat dit 'n kruispad was van die handelskaravane. Later het die hoofweg na Ninevé na die Eufraat en Aleppo deur Harran geloop. Die stad is van die ou tyd tot die 11de eeu A.D. as 'n sentrum van die aanbidding van die maangod Sin beskou.

Abraham het in die Bybelse tyd uit Ur na Harran getrek.

## Bron 
* *Die Wêreld van Die Bondsvolk*, F.N. Lion-Cachet, 1980, 

## Eksterne skakels 
*
Eta Aquilae

**Eta Aquilae**, of **η Aql**, is die Bayer-naam van ’n ster in die sterrebeeld Arend (Aquila). Die ster het ’n gemiddelde skynbare magnitude van 3,87, die ster self en die helderheidswisselings is sonder ’n teleskoop sigbaar.

In sy relatief jong bestaan van 26&nbsp;miljoen jaar het die ster sy waterstof opgebruik en ontwikkel in ’n superreus van spektraaltipe F6&nbsp;Ibv.

Eta Aquilae se massa is sowat 9 keer dié van die Son, sy radius is 66 keer en sy ligsterkte 11&nbsp;474 soveel.

## Verwysings 
## Eksterne skakels 
* 
* Eta Aquilae 
* 15px Hierdie artikel is vertaal uit die Engelse Wikipedia
Mercedes-Benz M266 enjin

Die **M266** is 'n moderne inlynviersilinderenjin wat deur Mercedes-Benz in Stuttgart vervaardig word, vir gebruik in hul A- B en C-klas. Die kragtigste enjin in die familie is die 2.0 turbo, wat diens doen in die Mercedes-Benz B200 Turbo en Mercedes-Benz C-klas.
duimnael|'n A170 W169, toegerus met 'n M266-enjin
[duimnael|Die [Mercedes-Benz B-klas (petrol) gebruik 'n M266-enjin]]
[duimnael|Die nuutste [Mercedes-Benz C-klas (W205)|C-klas 2,0 L turbo gebruik ook 'n M266-enjin]]
Hochheim am Main

**Hochheim am Main** is 'n stad in die administratiewe distrik Main-Taunus-Kreis van die Duitse deelstaat Hesse. Hochheim is 'n belangrike sentrum van die wynboubedryf wat hier tot in die Romeinse tydperk terugdateer. Plaaslike wyne, wat teen die suidelike berghange van die Taunus-reeks verbou word, word deur kenners onder die bestes op aarde gereken.

Maar dit was veral koningin Victoria van die Verenigde Koninkryk aan wie wyn uit Hochheim sy wêreldfaam te danke het. *Hock*, soos dit in die Engelssprekende wêreld genoem word, het sinoniem met Rynwyn geword. Victoria het selfs genesende kragte aan haar gunstelingwyn toegeskryf: *A good Hock keeps off the Doc*.

## Verwysings
Somerseshoek

[duimnael|200px|Die [Winterdriehoek (rooi) en Winterseshoek (blou) in die Noordelike Halfrond. In die Suidelike Halfrond word dit die Somerdriehoek en Somerseshoek genoem en lê dit onderstebo.]]
Die **Somerseshoek** is ’n asterisme in die vorm van ’n seshoek met die hoekpunte Rigel, Aldebaran, Capella, Pollux, Procyon en Sirius. In die Noordelike Halfrond is dit bekend as die "Winterseshoek".

’n Kleiner en meer simmetriese asterisme is die **Somerdriehoek** (ook die **Groot Suidelike Driehoek** genoem en in die Noordelike Halfrond bekend as die "Winterdriehoek"). Dit is ’n feitlik regte driehoek wat twee hoekpunte, Sirius en Procyon, met die groter asterisme deel. Die derde hoekpunt van die driehoek is Betelgeuse, wat naby die middel van die seshoek lê. Hierdie drie sterre is van die helderste 10 voorwerpe buite die Sonnestelsel van die Aarde af gesien. Betelgeuse is ook maklik om op te spoor, want hy lê in die skouer van die Jagter, wat sterrekykers help om die driehoek te vind. Sodra die driehoek opgespoor is, kan die groter seshoek gevind word.

Die sterre van die seshoek is in ses verskillende sterrebeelde geleë. Hulle is die Jagter, Bul, Koetsier, Tweeling, Klein Hond en Groot Hond.

## Sien ook 
* Winterdriehoek

## Verwysings 
* 
* 15px Hierdie artikel is vertaal uit die Engelse Wikipedia
Mercedes-Benz Sprinter

Die **Sprinter** is 'n voertuig wat gebou word deur Daimler AG in Düsseldorf, Duitsland as 'n wa, onderstel/kajuit, minibus en bakkie. In die verlede is die Sprinter ook verkoop onder die Mercedes, Dodge, Freightliner en Volkswagen naamplate. 

In die Verenigde State van Amerika word dit gemonteer uit volledige boustelle deur Freightliner. Hulle word nou hoofsaaklik bemark deur Mercedes-Benz. Hernaamde Sprinters is ook tot 207 deur Volkswagen Commercial Vehicles as die Volkswagen LT en die Volkswagen Crafter verkoop.
Hessenpark

Die **Hessenpark** is 'n opelugmuseum naby Neu-Anspach in die administratiewe distrik Hochtaunuskreis van die Duitse deelstaat Hesse.

Die park, wat in 1974 deur die Hessiese deelstaatregering onder die eerste minister Albert Oswald (SPD) gestig en in die Taunus-bergreeks geleë is, het tot 'n gewilde bestemming vir uitstappies ontwikkel.

## Konsep 
[duimnael|links|'n Lugaansig van die opelugmuseum Hessenpark, met [Frankfurt am Main op die agtergrond]]
Die opelugmuseum het vir homself verskillende doelwitte gestel:
* Die bewaring van historiese geboue uit Hessiese streke. So is voorbeelde van vakwerkhuise uit die hele deelstaat Hesse na die park verskuif, net soos twee windmeule uit Noord-Duitsland (1985–1987). Tans is daar meer as 100 geboue in die park.
* Die park gee 'n indruk van die plattelandse lewe in die verskillende streke van Hesse. Hiervoor is 'n reeks bouafdelings geskep.
* Die kennis van tradisionele boumetodes word bewaar.
* Tradisionele ambagte word bewaar en vir die publiek vertoon.
* Die museum se geboue huisves uitstallings oor Hessiese onderwerpe. So kan in die Taunushuis 'n permanente uitstalling oor die Taunus-bergreeks besigtig word.
* Tradisionele landboumetodes word vertoon en aktief gebruik om ou plant- en dierspesies vir die nageslag te bewaar.
* Die park is aktief by omgewingbewaringsprojekte betrokke.

## Eksterne skakels 
*  Amptelike webwerf
Apollo 6

duimnael|links|Lansering van die Apollo 6, afgeneem met 'n kamera bo op die lanseertoring
duimnael|Terugvallende eerste-tweede trap tussenring

**Apollo 6** was 'n sending van NASA se Apollo-program wat op 4 April 1968 gelanseer is. Dit was die tweede sending van die VSA se Apollo-program en die laaste onbemande toetsvlug van hulle Saturn V-vuurpyl. Dit was ook die Apollo-program se laaste onbemande vlug. Dit was 'n Tipe-A missie.

Die doel van die sending was om te bewys dat die Saturn V-vuurpyl die massa van die Apollo-module vinnig en ver genoeg in die ruimte in kan vlieg om 'n vlug na die Maan moontlik te maak. Dit is ook ontwerp om te wys dat die Apollo-bevelmodule se hitteskild die hoëspoed hertoetrede tot die Aarde se atmosfeer kan oorleef. Die projek is ontwerp om met die nodige spoed in die ruimte in te vlieg, om te draai, en na ongeveer 10 uur terug te keer.

Probleme met die brandstoflyne van verskeie van die Saturn V se tweede en derde fase-enjins verhoed dit om die spoed te bereik wat nodig sou wees om by die Maan te kon kom. Die terugkeerspoed is egter suksesvol, asook die Apollo-ruimtetuig se enjinbeheer. Ten spyte van die probleme het die vlug NASA genoeg vertroue in die Saturn V gegee om dit vir bemande sendings te gebruik. 'n Derde onbemande vlug was dus nie nodig nie en is gekanselleer.

## Eksterne skakels 
*
Kurt Coleman

**Kurt Kendall Coleman** (gebore in Knysna op 29 Januarie 1990) is 'n rugbyspeler wat vir die Stormers in Superrugby en vir die Westelike Provinsie in die Curriebeker en Vodacombeker speel.

## Eksterne skakels 
* Coleman se profiel op www.itsrugby.co.uk
* SA Rugby profiel 

## Verwysings
Asteroseismologie

duimnael|upright=0.7|Verskillende trillingsmodusse dring deur tot verskillende dieptes binne die ster.
**Asteroseismologie** of **stellêre seismologie** is die wetenskap waarmee die interne struktuur van pulserende sterre bestudeer word. Dit geskied deur die ontleding van die frekwensiespektrum van die ster, wat kenmerkend is van die ster se inwendige eienskappe. Verskillende trillingsmodusse dring deur tot verskillende dieptes binne die ster. Hierdie trillings verskaf inligting oor die andersins onsigbare binnekant van sterre, op dieselfde manier as waarop seismoloë die binnekant van die aarde en ander soliede planete bestudeer deur middel van aardbewingtrillings.

## Werking 
Deur middel van asteroseismologie word die eienskappe van trillings op die steroppervlak verbind met die inwendige struktuur van die ster. Klein wisselings in die ster se lig wat deur trillings veroorsaak word, word gemeet en in klanke omgeskakel. Dié klanke verskil na aanleiding van die ster se digtheid, druk, temperatuur, chemiese samestelling ensovoorts, en verskaf dus inligting oor die interne struktuur.

Asteroseismologie is ook nuttig by sterre wat moeilik op ander maniere waargeneem kan word, soos neutronsterre. Die Kepler-sending maak ook daarvan gebruik om die verskillende evolusiefases van nabygeleë rooireuse van mekaar te onderskei, iets wat voorheen onmoontlik was. 

Dié wetenskap stem baie ooreen met helioseismologie, waarmee die Son ondersoek word.

## Verwysings 
## Eksterne skakels 
*  Asteroseismologie by kennislink.nl
* Asteroseismology.org
* Stellar Oscillations Network Group (SONG)
Begum Rokeya

**Roquia Sakhawat Hossain** (Bengaals: রোকেয়া সাখাওয়াত হোসেন), beter bekend as **Begum Rokeya** (Bengaals: বেগম রোকেয়া; * 1880 in die dorp van Pairabondh; † 9 Desember 1932), was in die vroeë 20ste eeu 'n skrywer en maatskaplike werker in die onverdeelde Bengale. Sy is wel-bekend vir die rol wat sy in die stryd vir geslagsgelykheid gespeel het. Begum Rokeya was ook die stigter van ′n skool vir Moslem-meisies, wat tot vandat toe bestaan. Sy was ook 'n Moslem feminis. Haar belangrike werke is *Sultana se droom* en *Padmarag*. Die moderne feministiese skrywer Taslima Nasrin het verklaar dat Begum Rokeya ′n groot invloed op haar gehad het.

Haar geboortenaam was *Roquia Khatun*, maar sy is beter bekend as *Begum Roquia Sakhawat Hossain* of slegs *Begum Rokeya*.

## Werke 
* *Sultanar Shopno* (Sultana se Droom)
* *Oborodhbashini* (Die vrou in ballingskap)
* *Motichur*
* *Paddorag* (Reuk van die lotus)
* (onvoltooi) *Narir Adhikar* (die regte van vroue), ′n opstel vir die Islamitiese Vrouevereniging

## Verwysings 
## Eksterne skakels
Asimptotiese reusetak

duimnael|400px|Sterre in verskillende stadiums van evolusie op die HR-diagram. ART-sterre word as sulks aangedui in die geval van 2 sonmassas.

Die **asimptotiese reusetak** is die streek op die Hertzsprung-Russell-diagram waar sterre met ’n lae en medium massa (0,6–10&nbsp;sonmassas) laat in hul evolusie voorkom.

’n Ster op die asimptotiese reusetak (ART) lyk soos ’n helder rooireus met ’n ligsterkte van duisende kere soveel as dié van die Son. Sy interne struktuur word gekenmerk deur ’n sentrale en onaktiewe kern van koolstof en suurstof, ’n laag waar helium fusie ondergaan om koolstof te vorm (heliumverbranding), nog ’n laag waar waterstof fusie ondergaan om helium te vorm (waterstofverbranding) en ’n baie groot omhulsel van materiaal waarvan die samestelling ooreenstem met dié van hoofreekssterre.

## Ster-evolusie 
Wanneer ’n ster nie meer waterstof in sy kern oorhet om te verbrand nie, begin die waterstof in ’n laag om die kern brand. Die kern krimp en die ster se temperatuur neem toe; dit veroorsaak dat die buitenste lae van die ster uitsit en afkoel. Die ster se ligsterkte neem baie toe en dit word ’n rooireus. Dit volg ’n pad na die hoek regs bo op die HR-diagram.

Eindelik, wanneer die temperatuur in die kern sowat  is, begin heliumverbranding. Dit keer die verdere afkoeling van die ster en die toename in ligsterkte, en die ster beweeg links en ondertoe op die diagram. Nadat die helium in die kern ophou brand het, begin helium in ’n laag om die kern brand en die ster beweeg terug na regs bo op die diagram. Dié pad lyn feitlik op met die pad wat die ster as ’n rooireus gevolg het, vandaar die naam "asimptotiese reusetak". Sterre in dié fase van evolusie is bekend as vroeë ART-sterre. In dié fase kan die ster se radius uitsit tot een astronomiese eenheid (sowat ).

As die helium in dié laag opgebrand is, beweeg die ster in die termies pulserende ART-fase (TP-ART-fase) in. Net elke 10&nbsp;000 tot 100&nbsp;000 jaar is daar ’n heliumopvlamming – ’n ontploffende ontsteking van die helium. Die termiese opvlamming veroorsaak dat die waterstof ophou brand. Deur die loop van dié fase begin materiaal van die kernstreek met die buitenste lae meng en dit verander die samestelling van die oppervlak.

ART-sterre is gewoonlik langperiode-veranderlikes en verloor geweldig massa in die vorm van ’n sterwind. Termiese pulserings veroorsaak nog groter massaverlies en kan meebring dat van die buitenste lae verwyder raak van die res van die ster. ’n Ster kan in die ART-fase 50% tot 70% van sy massa verloor. Eindelik sal dit ’n witdwerg word wanneer net die kern oorbly.

## Verwysings 
## Eksterne skakels 
* Norbert Langer, Stars and Stellar evolution lecture notes.  Late evolution of low- and intermediate-mass stars.  http://www.astro.uni-bonn.de/~nlanger/siu_web/ssescript/new/chapter10.pdf 
* H. J. Habing, Hans Olofsson; *Asymptotic Giant Branch Stars*, Springer (2004). .
* McCausland, R. J. H.; Conlon, E. S.; Dufton, P. L.; Keenan, F. P. Hot post-asymptotic giant branch stars at high galactic latitudes http://adsabs.harvard.edu/abs/1992ApJ...394..298M
* 15px Hierdie artikel is vertaal uit die Engelse Wikipedia
Asimptoot

duimnael|200px|’n Kurwe met ’n horisontale (*y* = 0), vertikale (*x* = 0) en skuins (blou lyn) asimptoot.

’n **Asimptoot** van ’n kurwe is in meetkunde ’n lyn wat van so ’n aard is dat die afstand tussen die kurwe en die lyn na nul neig as hulle tot in oneindigheid strek, maar hulle ontmoet nooit. Die woord "asimptoot" is afgelei van die Griekse ἀσύμπτωτος (*asumptōtos*), wat beteken "val nie saam nie".

Daar is potensieel drie soorte asimptote: horisontaal, vertikaal en skuins.

Een kurwe is die kromlynige asimptoot van ’n ander (in teenstelling met ’n lynvormige asimptoot) as die afstand tussen die twee kurwes na nul neig as hulle tot in oneindigheid strek, maar die woord "asimptoot" op sy eie verwys gewoonlik na ’n lynvormige asimptoot.

## Verwysings 
* 15px Hierdie artikel is vertaal uit die Engelse Wikipedia
Eta Carinae

**Eta Carinae**, of **η Car**, is ’n sterstelsel wat minstens twee sterre bevat. Dit is sowat 7&nbsp;500 ligjare van die Aarde af in die rigting van die sterrebeeld Kiel (Carina) en is lid van ’n oop sterreswerm in die veel groter Carina-newel.

Eta Carinae is ’n ster wat altyd sigbaar is suid van breedtegraad 30°S, maar nooit bo 30°N nie. Dit is aanvanklik aangeteken as ’n ster van die 4de magnitude en die tweede helderste ster in die lugruim, voordat dit verdof het totdat dit nie meer met die blote oog sigbaar was nie; daarna het dit weer verhelder en is nou weer ’n 4de-magnitude-ster.

## Stelsel
Die twee hoofsterre van die Eta Carinae-stelsel wentel elke 5,54&nbsp;jaar om mekaar in ’n eksentrieke wentelbaan. Die primêre ster is ’n helder blou verandelike wat aanvanklik ’n massa van sowat 150&nbsp;sonmassas gehad en minstens 30 daarvan verloor het. Vanweë sy massa en lewensfase word verwag dit in die nabye toekoms sal ontplof as ’n supernova of hipernova. Dit is tans die enigste bekende ster wat natuurlike laserlig in ultravioletgolflengtes uitstraal. 

Die sekondêre ster is ’n warm ster, moontlik van spektraaltipe O. Dit het ’n massa van 30&nbsp;sonmassas en is self ’n baie helder ster. Die stelsel word grootliks bedek deur ’n newel, materiaal wat in die 19de eeu deur die primêre ster uitgewerp is.

## Verwysings 
## Eksterne skakels 
* Optiese monitering van Eta Carinae
* [Nasa(https://af.wikipedia.org/wiki/Nasa)-beeld], 24 Februarie 2012
* Eta Carinae by "Constellation Guide"

* 15px Hierdie artikel is vertaal uit die Engelse Wikipedia
Andrew Porter

**Andrew Brian Porter** (Kaapstad, 26 Augustus 1928 – Londen, 3 April 2015) was 'n Suid-Afrikaans-gebore musiekkritikus, orrelis en operaregisseur. Hy was 'n skolier by Diocesan College en 'n student by University College, Oxford Universiteit. Porter was 'n invloedryke skrywer oor Westerse klassieke musiek wat dekades lank artikels en resensies gepubliseer het in Britse koerante soos *The Times*, *The Daily Telegraph*, *The Financial Times*, *The Observer* en *The Times Literary Supplement*. Hy is in 1960 aangestel as redakteur van die akademiese joernaal *The Musical Times*, en was tussen 1972 en 1992 as skrywer verbonde aan die Amerikaanse tydskrif *The New Yorker*. Porter het bekendheid daarvoor verwerf dat hy met argivale werk groot onbekende dele van Verdi se opera *Don Carlos* ontdek het, en was na sy ontdekking betrokke by die publikasie en opvoering van 'n sogenaamde "oorspronklike weergawe" van die opera se musiek en libretto.

## Bibliografie 
* *A Musical Season: A Critic from Abroad in America*, Viking Press (1974), 
* *The Ring of the Nibelung* (translation), Norton (1976) 
* *Music of Three Seasons, 1974–1977*, Farrar, Straus and Giroux (1978), 
* *Music of Three More Seasons, 1977–1980*, Knopf (1981), 
* ''Verdi's Macbeth: A Sourcebook* (met David Rosen), Cambridge University Press (1984), 
* *Musical Events: A Chronicle, 1980–1983*, Summit Books (1987), 
* *Musical Events: A Chronicle, 1983–1986'', Summit Books (1989),
Stefan Meiring Naudé

**Stefan Meiring Naudé** (*31 Desember 1904, De Doorns–†27 April 1985 ) was ’n Suid-Afrikaanse wetenskaplike en voorsitter van die Suid-Afrikaanse Akademie vir Wetenskap en Kuns.

Meiring Naudé is op Oujaarsdag 1904 in De Doorns in die Kaapkolonie gebore.  Na sy hoërskoolloopbaan is hy na die Universiteit Stellenbosch waar hy op 21-jarige leeftyd ’n M.Sc.-graad met lof behaal het.  Hy was die ontvanger van ’n Rhodes-studiebeurs om aan Oxford te gaan studeer, maar was nie beïndruk deur die fisika-departement daar nie en het die beurs van die hand gewys.  Daarna is hy na Berlyn waar hy onder fisici soos Albert Einstein, Max Planck en Max von Laue gestudeer het.  Hy behaal hier sy Ph.D. in 1928.  Na sy studietermyn in Berlyn is Meiring Naudé na Chicago om saam met wetenskaplikes soos Robert Millikan en Arthur Compton te werk.

Van 1931 tot 1933 was Meiring Naudé senior lektor aan die Universiteit van Kaapstad waar hy onder Basil Schonland gewerk het. In 1932 word hy wêreldwyd vir sy ontdekking van die N15-stikstofisotoop erken.  In 1934 aanvaar hy ’n pos as hoogleraar in fisika aan sy alma mater en beklee dit tot 1945.  In die volgende jaar word Meiring Naudé die direkteur van die Nasionale Fisika-laboratorium en in 1950 sluit hy hom by die Wetenskaplike en Nywerheidsnavorsingsraad aan. Hy was van 1952 tot 1971 die President van die Raad. Tussendeur is hy van 1960 tot 1961 voorsitter van die Koninklike Genootskap van Suid-Afrikaen van 1967 tot 1969 voorsitter van die Suid-Afrikaanse Akademie.  Van 1971 tot 1977 was hy die Wetenskaplike Raadgewer van die Eerste Minister.

## Eerbewyse 
Meiring Naudé het agt eredoktorsgrade ontvang. Ander eerbewyse sluit in:
* Havengaprys (1951)
* M.T. Steynmedalje (1970)
* Erelidmaatskap van die Suid-Afrikaanse Akademie (1977)
* De Beers Goue Medalje vir Fisika (1978)

## Nalatenskap 
Die Tshwane M16, wat toegang tot die WNNR verskaf, staan as Meiring Naudéweg bekend.  Die Koninklike Genootskap van Suid-Afrika ken jaarliks ’n Meiring Naudé-medalje toe aan ’n verdienstelike jong wetenskaplike.

## Bron en verwysings 
*
Civil parish

[duimnael|'n Kaart van administratiewe parogieë in Engeland en [Community (Wallis)|administratiewe gemeenskappe in Wallis.]]
'n **Civil parish** of nie-kerklike administratiewe parogie is die laagste vlak van plaaslike regering in Engeland. Dit is ondergeskik aan distrikte en graafskappe, of aan 'n kombinasie van die twee, die *unitary authority* of unitêre owerheid. 

Administratiewe parogieë varieer grootliks ten opsigte van hul oppervlak en bevolking en kan wissel van 'n dorpie met 'n bevolking van enkele honderd, tot 'n groot nedersetting met 80&nbsp;000 inwoners. In enkele gevalle, waar stadstatus deur die Britse monarg verleen is, val 'n hele stad binne die gesag van 'n *civil parish*. Danksy hul uiteenlopende karakter word na administratiewe parogieë volgens die besluite van hul parogiale rade verwys as *town* (groter nedersetting), *village* (dorp), *neighbourhood* (buurt) of *community* (gemeenskap).

'n Geskatte 35 persent van die Engelse bevolking woon in administratiewe parogieë. Volgens amptelike statistieke was daar op 31 Desember 2013 altesaam 10&nbsp;501 nie-kerklike parogieë in Engeland.

Op 1 April 2014 het Queen's Park die eerste administratiewe parogie in Groter Londen geword. Die skepping van parogieë in Londense boroughs was nie voor 2008 toegelaat nie.

In Skotland en Wallis is administratiewe parogieë as plaaslike regeringseenhede deur *communities* of gemeenskappe vervang. In die Republiek Ierland en Noord-Ierland het nie-kerklike parogieë eweneens in onbruik verval, al is hulle nie formeel afgeskaf nie. Hul gebruik is tans beperk tot enkele regtelike doeleindes.

## Sien ook 
* Community (Wallis)

## Verwysings
Audi S3

Die **Audi S3** is 'n kompakte motorvoertuig wat sedert 1999 deur die Duitse motorvervaardiger Audi gebou word.

Audi het die A3-afgeleide **S3** blitsbuks in 1999 vrygestel, slegs as 'n driedeurluikrug. Die inlynviersilinder 20V 1.8 L turbo-petrolenjin kom in twee kragleweringweergawes: 154 kW (207 pk) en 165 kW (222 pk). Vroeë modelle (1999-2001) het 154 kW (207 pk) gelewer, moontlik uit 'n afgeskaalde Audi TT enjin. Latere modelle (2001-2003) het veranderlike kleptydreëling en 'n 165 kW (222 pk) enjin wat 'n maksimum 280 N·m wringkrag bied, die meeste daarvan beskikbaar vanaf 2200 tot 5500 rpm. Dit was die eerste keer dat 'n klein viersilinderenjin in 'n Audi S-reeksmotor gebruik is.

Alhoewel sy bynaam "quattro" is, gebruik die S3 'n ander "op-aanvraag" vierwielaandrywing stelsel. Die Haldex Traction koppeling pas die vooroordeel van die wringkragverspreiding van die voorkant na agteras soos greepvereistes verander - die meeste van die tyd funksioneer dit in voorwieldryf-modus.

Die S3 is reeds verkoop in Europa, Japan, Meksiko, Suid-Afrika, Australië en Nieu-Seeland, maar is nie amptelik in die Verenigde State van Amerika bemark nie.

Die S3 is in 2000 opgekikker en het eenstuk hoofligte/rigtingwysereenhede, ander voorste kantpanele, agterligstelle, en 'n paar klein opgraderings aan die binne-afwering ontvang.

Standardfunksies sluit in xenon HID-kopligte met 'n hoëdruk wassers met self-hoogteverstelling, misligte voor, 17 duim "Avus" allooiwiele met 225/45R17-bande, elektries verstelbare Recaro leersitplekke, klimaatbeheer, alarm en elektroniese stabiliteitsprogram (ESP) met wieltolbeheer.

Opsies sluit in 'n Bose klankstelsel, 6-CD-wisselaar, metaalverf, 18-duim 9-speek RSTT wiele, glassondak, sentrale armrus, privaatheidsglas (agter die B-pilaar), self-domp truspieël, parkeerhulp, verhitte voorste sitplekke, spoedbeheer, aluminium deurspieëls, en deel leer/Alcantara (blou/silwer/geel) kombinasie sitplekoortreksels. Hierdie items is standaard in sommige uitvoermarkte, waar Audi 'n gesogte handelsmerk is.

Die enjins wat gebruik word, is dieselfde as dié vir baie ander motors in die Volkswagengroep.

## Verwysings
Audi S4

Die **Audi S4** is die hoëprestasiemodel van Audi se kompakte uitvoerende motor, die A4. Die oorspronklike Audi S4, gebou van 1991 tot 1994, was 'n prestasie-georiënteerde weergawe van Audi se 100 sedan. Alle daaropvolgende S4s, sedert 1997, is gebaseer op die Audi A4; en wanneer die A4 ontwikkel het van een geslag na die volgende, so het die S4 ook.

'n Kragtiger binnebrandenjin, groter opgegradeerde remme, stywer vering, groter wiele, en kenmerkende plaatmetaal, stileringleidrade en kenteken was nog altyd onder die baie opgraderings wat die S4 ontvang het bó die hoofstroom 100s en A4s. In markte waar die selfs hoër-prestasie Audi RS4 nie aangebied word nie, is die S4 die top-van-die-reeks in die A4-familie.

Soos sy gewone A4 eweknie, het al die S4 variante inlyn, voorgemonteerde enjins. 'n Enkele turbo 2.2 liter inlynvyfsilinder dryf die oorspronklike C4 weergawe aan, en 'n 2.7 liter dubbelturbo-aangejaagde V6-enjin is in die B5 geslag te vinde. Die B6 en B7 weergawes het 'n gemeenskaplike 4.2 liter V8-enjin, die eerste keer dat 'n V8-enjin in 'n kompakte uitvoerende motor gemonteer is, plaas dit in direkte kompetisie met die BMW M3 wat destyds 'n 3.2 L inlyn-6 gehad het. Die onlangs-bekendgestelde B8-geslag gebruik 'n superaangejaagde 3.0 liter V6 TFSI-enjin en kompeteer met die BMW 335i.
Wilmington, Massachusetts

**Wilmington** is 'n dorp in die deelstaat Massachusetts ongeveer 22&nbsp;km noordwes van Boston. Die nedersetting is in 1665 gestig en in 1730 geïnkorporeer. Baie geboue uit hierdie tydperk het bewaar gebly en gee 'n besondere historiese karakter aan Wilmington.

## Bron 
* ''Collier's Encyclopedia'', Crowell-Collier Educational Corporation, Volume 23, Bladsy 505.
Wilmington, Ohio

**Wilmington** is 'n stad in die deelstaat Ohio en is ongeveer 80&nbsp;km noordoos van Cincinnati. Die administratiewe setel van Clinton County is hier gevestig. Die dorp is in 1810 gestig en het in 1828 stadstatus verkry. Die Clinton County Lugmagbasis is naby Wilmington geleë.

## Bron 
* ''Collier's Encyclopedia'', Crowell-Collier Educational Corporation, Volume 23, Bladsy 505.
Chichester

**Chichester** [ˈtʃɪtʃɨstər] is 'n katedraalstad in die Suidoos-Engelse graafskap Wes-Sussex. Dit is dié graafskap se enigste stedelike nedersetting en dien as sy administratiewe setel of *county town*. Chichester het 'n lang geskiedenis wat tot in die Romeinse tydperk terugstrek en was ook in die Angel-Saksiese periode een van die mees vooraanstaande nedersettings in Engeland.

Chichester is die setel van 'n Anglikaanse biskop en huisves naas sy 12de eeuse katedraal sommige van die oudste kerk- en wêreldlike geboue in Groot-Brittanje.
Wilmington, Noord-Carolina

**Wilmington** is 'n stad in die deelstaat Noord-Carolina en is ongeveer 217km suidoos van Raleigh. Die stad is geleë aan die Cape Fearrivier en is 48km vanaf die Atlantiese Oseaan.

## Geskiedenis 
Die Engelse was die eerste persone wat hier gevestig geraak het in 1730 en hulle het die nedersetting New Liverpool genoem. Die naam het later verander na New Town en in 1734 het dit Wilmington geword. Die nedersetting het dorpstatus verkry in 1760 en stadstatus in 1866.
Die nedersetting was die eerste om gewapende weerstand te bied teen Brittanje nadat die Seëlwet in 1765 afgekondig was. In 1775 het hulle die Britse Goewerneur uit die dorp verban en in 1781 tot 1792 het Lord Cornwallis die dorp beset.

Gedurende die Amerikaanse Burgeroorlog was die dorp onder beheer van die Gekonfedereerde State tot dit deur die Unie ingeneem is in Januarie 1865. 

Wilmington was ook die tuiste van William Hooper, een van die persone wat die Amerikaanse Onafhanklikheidsverklaring geteken het.

## Bron 
* ''Collier's Encyclopedia'', Crowell-Collier Educational Corporation, Volume 23, Bladsy 505.
Dahlem

**Dahlem** is 'n stadsdeel in die administratiewe distrik Steglitz-Zehlendorf van Berlyn.

Dahlem is een van die welvarendste woongebiede in die Duitse hoofstad en het sy oorsprong in 'n middeleeuse dorp wat in die vroeë 13de eeu gestig is. Die huidige residensiële voorstad is in die suidweste van Berlyn geleë, tussen die stadsdele Zehlendorf en Steglitz, Lichterfelde-West en die bosgebied *Forst Grunewald*.

Die stadsbeeld van Dahlem word deur 'n groot aantal villa's, parke en tuine oorheers. In die laat 19de en vroeë 20ste eeu is Dahlem met die vestiging van tersiêre instellings en musea stelselmatig tot 'n soort "Duitse Oxford" ontwikkel. Die stadsdeel huisves vandag steeds 'n verskeidenheid wetenskaplike en akademiese instellings, waaronder die *Freie Universität Berlin*, een van die grootstes in Duitsland, en 'n museumkompleks wat deur die stigting *Staatliche Museen zu Berlin* bestuur word en een van die beduidendste etnologiese versamelings ter wêreld huisves.
Lexington

**Lexington** kan verwys na:

* Lexington in die deelstaat Kentucky
* Lexington in die deelstaat Massachusetts
* Lexington in die deelstaat Missouri
* Lexington in die deelstaat Nebraska
* Lexington in die deelstaat Noord-Carolina
* Lexington in die deelstaat Virginië
Lexington, Nebraska

**Lexington** is 'n stad in die deelstaat Nebraska en die administratiewe setel van Dawson County. Die stad is geleë aan die oewers van die Platterivier en is ongeveer 362&nbsp;km suidwes van Omaha. Die eerste nedersetting is eers Plum Creek genoem maar in 1870 hernoem as Lexington toe dit in 1889 stadstatus gekry het. Beesboerdery word beoefen in die omgewing.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 534.

## Eksterne skakels 
*  Amptelike webwerf
Lexington, Noord-Carolina

**Lexington** is 'n stad in die deelstaat Noord-Carolina en die administratiewe setel van Davidson County. Die stad is ongeveer 32&nbsp;km suid van Winston-Salem. Die eerste nedersetting is gestig in 1822. Dit is 'n industriele stad wat meubels, tekstiel ware, batterye , masjienerie, gals en gereedskap vervaardig.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 534.
Notting Hill

**Notting Hill** is 'n stadsdeel in die administratiewe distrik Royal Borough of Kensington and Chelsea in Wes-Londen. Dit is 'n kosmopolitiese buurt wat verbind word met die jaarlikse Notting Hill-karnaval en die Portobello-mark waar naas vrugte en groente veral antikwiteite te koop aangebied word.
## Galery 

Notting Hill Carnival 2014 (1).JPG|Notting Hill Carnival 2014
Notting Hill Carnival 2014 (2).JPG|Notting Hill Carnival 2014
Notting Hill Carnival 2014 (3).JPG|Notting Hill Carnival 2014
Notting Hill Carnival 2013 1.JPG|Notting Hill Carnival 2013
Notting Hill Carnival 2014 (9).JPG|Notting Hill Carnival 2014
Notting Hill Carnival 2014 (7).JPG|Notting Hill Carnival 2014
Lexington, Virginië

**Lexington** is 'n dorp in die deelstaat Virginië en die administratiewe setel van Rockbridge County. Die dorp is geleë aan die oewers van die Mauryrivier en is ongeveer 180&nbsp;km wes van Richmond. Die eerste nedersetting is in 1777 gestig en dit het dorpstatus verkry in 1841.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 535.
Paddington

**Paddington** is 'n stadsdeel in die City of Westminster, Sentraal-Londen. Die gebied, wat vroeër 'n selfstandige metropolitaanse borough gevorm het, is in 1965 by Westminster ingesluit.

Paddington word met drie bekende bakens verbind: Paddington-stasie, wat deur die befaamde ingenieur Isambard Kingdom Brunel ontwerp en in 1847 geopen is; St Mary's Hospital; en die Paddington Green-polisiestasie, die belangrikste hoëveiligheidsstasie in die Verenigde Koninkryk.

Tans is 'n projek aan die gang waardeur 'n vroeëre spoorweg- en kanaalterrein in die buurt herontwikkel word. Paddington Waterside, wat in 1998 begin is en in 2018 voltooi sal word, is een van die grootste stedelike regenerasieprogramme in Sentraal-Londen sedert die einde van die Tweede Wêreldoorlog.
Torquay

**Torquay** [tɔrˈkiː] is 'n strandoord in die Engelse graafskap Devon wat administratief onder die unitêre owerheid van Torbay val. Dit is 29&nbsp;km suid van die *county town* Exeter en 45&nbsp;km noordoos van Plymouth in die noorde van Tor Bay geleë.

## Verwysings
Crouch End

**Crouch End** is 'n middelklasbuurt in die noorde van Londen wat administratief onder die Borough of Haringey val.

## Ligging 
Crouch End is in 'n vallei geleë, 4,6 myl noord van Charing Cross en 5,1 myl van die* City of London *af, en grens aan Harringay in die ooste; Hornsey, Muswell Hill en Wood Green in die noorde; Stroud Green, Finsbury Park en Archway in die suide; en Highgate in die weste.
Highgate

**Highgate** [ˈhaɪɡeɪt] of [ˈhaɪɡɨt] is 'n voorstad in Noord-Londen wat by die noordwestelike hoek van Hampstead Heath geleë is, 7,2&nbsp;km noord-noordwes van Charing Cross.

Nog tot in die laat Victoriaanse tydperk was Highgate 'n dorp wat buite Londen langs die hoofpad na die noorde geleë was. Die nedersetting het steeds 'n sterk landelike karakter en is temidde van uitgestrekte groen ruimtes geleë, waaronder die oostelike deel van Hampstead Heath, drie ou bosgebiede, Waterlow Park en die hellings wat as die *Highgate bowl* bekendstaan. 'n Sterk plaaslike omgewingsliggaam, die *Highgate Society*, beywer hom vir die bewaring van Highgate se karakter.

Dit is juis sy aantreklike ligging en rustige dorpskarakter wat van Highgate een van die duurste voorstede in die Britse hoofstad gemaak het. Die dorpsgebied in sy sentrum word deur geboue in die Georgiaanse styl oorheers, waaronder winkels, kroeë, restourante en woonstrate, met 'n verskeidenheid bekende bakens en historiese monumente soos St Michael's-kerk met sy kenmerkende toring, St. Joseph's-kerk met sy groen koperkoepel, Highgate School wat van 1565 dateer, die Jacksons Lane-kunssentrum wat in 'n vroeëre kerkgebou gehuisves word, die kroeg *Gatehouse Inn* van 1670 en Berthold Lubetkin se baanbrekende moderne Highpoint-woonstelblokke, 'n uitstekende voorbeeld van Internasionale Styl-boukuns. Die Highgate-begraafplaas is een van die Britse hoofstad se bekendste vredehowe.
Lexington, Massachusetts

**Lexington** is 'n historiese dorp in die deelstaat Massachusetts. Die dorp is 19km noordwes van Boston.

## Geskiedenis 
Die eerste nedersetting is in 1642 gestig, oorspronklik as deel van Cambridge. Dit het later in 1713 as 'n aparte dorp afgestig. Die eerste skote van die Amerikaanse Rewolusionêre Oorlog is hier geskiet tydens die Slag van Lexington en Concord op 19 April 1775.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 534.
Highpoint I

duimnael|Highpoint I

**Highpoint I** was die eerste van twee woonstelblokke wat in die 1930's op een van Londen se hoogste punte in Highgate ontstaan het.

Die argitektoniese ontwerp van die gebou is deur die argitek Berthold Lubetkin, 'n boorling van Rusland, behartig, terwyl die Deense ingenieur Ove Arup tot die strukturele ontwerp bygedra het. Die projek is deur die bouonderneming Kier verwesenlik.

Highpoint I is in 1935 in opdrag van die entrepreneur Sigmund Gestetner gebou, maar is nooit vir sy oorspronklike doelwit - die huisvesting van sy personeel - gebruik nie. Die blok met 64 woonstelle is een van die uitstekendste voorbeelde van vroeë Internasionale Styl-boukuns en is in sy tyd as een van die mees vernuwende geboue van sy soort beskou.

## Eksterne skakels
Isambard Kingdom Brunel

200px
**Isambard Kingdom Brunel**

**Engelse ingenieur**

----

**Gebore op**
9 April 1806in Portsmouth, Hampshire, Engeland

----

**Oorlede op**
15 September 1859in Westminster, Londen, Engeland

---- 

**Beduidende projekte**
Great Western Railway
Clifton-hangbrug
SS *Great Britain*

----

**Handtekening**
120px

**Isambard Kingdom Brunel** (* 9 April 1806,  † 15 September 1859) was 'n Engelse meganiese en siviele ingenieur van Franse afkoms wat dokke, die *Great Western Railway*, 'n reeks stoomskepe - waaronder die eerste transatlantiese stoomskip wat met skroewe aangedryf is - en 'n groot verskeidenheid brûe en tonnels, waaronder sy befaamde Clifton-hangbrug in Bristol, gebou het. Sy ontwerpe het 'n omwenteling in die openbare vervoerbedryf en die moderne ingenieurswese teweeggebring.

Alhoewel Brunel se projekte nie altyd met sukses geseën was nie, het hy daarmee dikwels die vernaamste kwessies in die ingenieurswese aangespreek en vernuwende oplossings daarvoor gevind. Gedurende sy kort loopbaan het Brunel baie deurbrake verwesenlik en was onder meer betrokke by die bou van die eerste tonnel onder 'n bevaarbare rivier en die ontwikkeling van die *SS Great Britain*, die eerste skroefaangedrewe oseaanvarende ysterskip. Toe dit in 1843 van stapel geloop het, was dit die grootste seevaartuig wat ooit gebou is.

Brunel het die standaard vir 'n goed ontwerpte en geboude spoorlyn gestel en met noukeurige opmetings verseker dat hellings en kurwes tot 'n minimum beperk is. Hiervoor is ingewikkelde en duur boutegnieke gebruik, net soos nuwe brûe en viadukte, waaronder die Box-tonnel op die spoorlyn tussen Bath en Chippenham wat oor 'n lengte van 2 km onder die bergpiek Box Hill gebou is. Een van die mees omstrede kenmerke van sy spoorprojekte was die breër spoorwydte van 7 voet  duim (2&nbsp;140 mm) teenoor die later algemeen gebruiklike standaardwydte van 4 voet 8  duim (1&nbsp;435 mm). Die breër spoorwydte het treinritte geriefliker gemaak vir passasiers, maar boukoste laat styg en moeilikhede geskep waar die twee spoorwydtes met mekaar verbind moes word. Uiteindelik is die spoorwydte in die hele *Great Western Railway*-netwerk met die afkondiging van die *Regulating the Gauge of Railways Act 1846* na die standaardwydte verander.

Een van sy mees gewaagde voorstelle was om die *Great Western Railway* se roete "weswaarts" tot Noord-Amerika te verleng met stoomgedrewe ysterrompskepe as vervoermiddel. Brunel het drie skepe ontwerp en gebou wat 'n omwenteling in mariene ingenieurswese teweeggebring het - die *Great Western* (1837), die bogenoemde *Great Britain* (1843) en die *Great Eastern* (oorspronklik *Leviathan* genoem; 1858). Die *Great Eastern* was, net soos die ander twee skepe, die grootste seevaartuig ter wêreld toe dit geloods is (en dié rekord veertig jaar lank gehou het), en al was dit geen sukses as passasierskip nie, het dit geskiedenis geskryf as die skip waarmee die eerste suksesvolle transatlantiese seekabel gelê is.
Lexington, Kentucky

**Lexington** is 'n stad in die deelstaat Kentucky en die administratiewe setel van Fayette County. Die stad is 122km suidoos van Louisville en 122km suid van Cincinnati, Ohio.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 534.

## Eksterne skakels
Clifton-hangbrug

duimnael|Die Clifton-hangbrug
Die **Clifton-hangbrug** (Engels: *Clifton Suspension Bridge*) is 'n hangbrug wat in 1864 geopen is en die Avon Gorge en die Avonrivier oorspan om Clifton in Bristol met Leigh Woods in Noord-Somerset, Engeland te verbind.
Lexington, Missouri

**Lexington** is 'n stad in die deelstaat Missouri en die administratiewe setel van Lafayette County. Die stad is 58km oos van Kansas City. Die nedersetting is gestig in 1822 en vernoem na Lexington, Kentucky. Dit het eers in 1823 die County setel geraak en het in 1844 stadstatus verwerf.

Die dorp was strategies baie belangrik gedurende die Amerikaanse Burgeroorlog en is in 1861 deur die Gekonfedereerde State verower.

Steenkool word in die omgewing gemyn.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 534.